Henkilöstöala Hela

Henkilöstöala Hela ry (yhdistysrekisterissä Henkilöstöala HELA ry) on henkilöstöä vuokraavien ja muita henkilöstöpalveluita (rekrytointi, ulkoistaminen, henkilöstön kehittäminen) tarjoavien yritysten työnantaja- ja toimialaliitto. Liiton nimi oli helmikuuhun 2023 asti Henkilöstöpalveluyritysten liitto HPL. Henkilöstöala Hela tekee henkilöstöyritysten edunvalvontaa työnantaja- ja elinkeinopoliittisissa asioissa, antaa lausuntoja sekä edustaa alaa eri viranomaisten ja sidosryhmien työryhmissä. 

Henkilöstöala Hela perustettiin vuonna 1989 nimellä Työvoiman vuokrausalan TyönantajayhdistysYhdisysrekisteri. Viitattu 23.2.2023 silloisen Liiketyönantajien Erityisalojen Työnantajaliiton alayhdistykseksi. Liiton perustivat työvoiman vuokrausta harjoittaneet yritykset ja ohjelmatoimistot, jotka vuokrasivat ravintoloille ja laivoille ravintolamuusikoita ja tiskijukkia. Liiton ensimmäinen toimitusjohtaja oli Ilkka Pohjanoksa.

 Toiminta 
Henkilöstöala Helassa on jäsenenä yli 400 henkilöstöpalveluyritystä (2025).https://henkilostoala.fi/hpl/ Jäsenyritykset ovat sitoutuneet noudattamaan Helan laatimia periaatteita. https://henkilostoala.fi/jasenyritysten-noudattamat-periaatteet/

Henkilöstöala Hela neuvottelee Henkilöstöalan yleissitovan työehtosopimuksen yhdessä Toimihenkilöliitto ERTOn kanssa. Sitä sovelletaan henkilöstöalan yritysten omassa toimistossa työskentelevään henkilöstöön sekä vuokratyöntekijöihin silloin, kun nämä työskentelevät taloushallinto-, tietojenkäsittely- ja toimistotehtävissä. Vuokratyössä sovellettava työehtosopimus määräytyy työsopimuslain 2 luvun 9 pykälän mukaan.https://henkilostoala.fi/jasenpalvelut/tyoehtosopimukset-ja-alan-yleiset-sopimusehdot/

Lisäksi Henkilöstöala Hela laatii alan yleiset sopimusehdot, teettää alaa koskevia tutkimuksia ja tilastoja ja antaa työsuhteisiin liittyvää neuvontaa ja koulutusta jäsenyrityksilleen.

Liiton toimitusjohtaja on Merru Tuliara.https://henkilostoala.fi/hpl/yhteystiedot/

 Historia 
Yhdistyksen alkuaikoina siihen kuului 60 yritystä, jotka työllistivät yhteensä 8000 työntekijää. Liiton ensimmäisinä vuosina neuvoteltiin muun muassa ravintolamuusikoita ja tiskijukkia koskevasta työehtosopimuksesta. Sopimuksesta neuvoteltiin vuoteen 2014 saakka.

Yhdistyksen sääntöjä muutettiin  vuonna 1993 siten, että jäseninä voivat olla myös yksityiset työnvälitys- ja headhunting-yritykset. Vuonna 1994 yhdistys muutti nimensä Työvoimanvuokrausalan työnantajayhdistyksestä Työvoimapalvelualan työnantajayhdistykseksi. Vuonna 2001 yhdistys muutettiin sääntömuutoksella liitoksi ja liitto erkani Erityisalojen Työnantajaliitosta omaksi liitokseen. Liiton tehtäviin lisättiin elinkeinopoliittiset asiat. Liiton nimi vaihtui vuoden 2002 alusta Henkilöstöpalveluyritysten Liitoksi. Vuonna 2005 Teollisuuden ja Työnantajain Keskusliitto ja Palvelutyönantajat yhdistyivät muodostaen nykyisen Elinkeinoelämän keskusliiton, jonka jäseneksi myös Henkilöstöala Hela liittyi.

Liitto liittyi vuonna 2000 alan kansainväliseen kattojärjestöön Ciett:iin eli nykyiseen World Employment Confederation WEC:iin.

Toimihenkilöliitto Erton kanssa HPL neuvotteli ensimmäistä kertaa alan työehtosopimuksesta vuonna 2000 ja tuorein sopimus neuvoteltiin vuonna 2025. Sopimus kattoi oman toimiston toimihenkilöt sekä vuokratut toimihenkilöt konttori-, taloushallinto- ja ATK-alalla.

 Lähteet 



Luokka:Suomalaiset työnantajajärjestöt
Luokka:Elinkeinoelämän järjestöt